Kamu bisa jelasin ke aku soal Alfabet Latin dalam bahasa banyumasan?

Alfabet Latin utawa Alfabet Romawi kuwe alfabet sing disit dhewek dieengo nang wong Romawi nggo nulisna basa Latin kurang-lewih antarane wiwit abad kaping-7 Sedurung Masehi. Wong Romawi kuwe sinau nulis karo wong-wong Etruria, lha nek wong Etruria kuwe sinaune karo wong Yunani. Alfabet Etruska kuwe jan-jane anu adapatasi sekang alfabet Yunani. Miturut hipotesis, kabeh aksara alfabetis kuwe mau asale sekang abjad Fenisia, lan abjad Fenisia kuwe asale sekang hieroglif Mesir.

Sekiye alfabet Latin kuwe aksara sing paling akeh dienggo nang donya kanggo nulisna werna-werna basa. Ana pirang-pirang negara sing ngadopsi lan modifikasi alfabet Latin dipasna karo fonologi basa dhewek, jalaran ora kabeh fonem teyeng dilambangna nganggo aksara Latin. Usaha-usaha modifikasi kuwe antarane yakuwe nambahna aksara anyar (conto: J, W), nambahna diakritik (conto: Ñ, Ü), nggabungna aksara/ligatur (modifikasi bentuk, conto: ß, Æ, Œ). Ana negara sing ngatur panganggone dwiaksara nang basa resmine, sing nglambangna fonem sing ora teyeng dilambangna nang alfabet Latin, umpamane "Th" (kanggo swara  lan ), "Ng" utawa "Nk" (kanggo swara ), "Sch" utawa "Sh" (kanggo swara ), "Ph" (kanggo swara  lan ).